Tormod Lunde

Tormod Karsten Lunde (født 29. november 1954) er en norsk-amerikansk sosiolog. Han var direktør for Statens institutt for forbruksforskning (nå Forbruksforskningsinstituttet SIFO) fra 1990 til 1997, og var professor i sosiologi ved Universitetet i Oslo og Handelshøyskolen BI.


== Karriere ==
Lunde er utdannet magister i sosiologi ved Universitetet i Oslo (1981), og tok doktorgrad (1987) ved Stanford University i USA med avhandlingen The state in a cross-national perspective: Growth, inertia, and internal competition. Hans veileder var Morris Zelditch, som selv tok sin doktorgrad under Talcott Parsons. Lunde var Assistant Professor ved Columbia University fra 1985 til 1989 og ble deretter ansatt som forsker ved SIFO, der han ble konstituert direktør i 1990 og formelt utnevnt som direktør i 1992. Han var også professor II ved Institutt for sosiologi ved Universitetet i Oslo fra 1991, og var senere professor i sosiologi ved Handelshøyskolen BI. Han flyttet senere tilbake til USA.
Lunde har særlig forsket på organisasjonsteori, forbrukeradferd, penger, kreditt, gjeld og levekår, entreprenørskap og kvantitative metoder. Han var også en av de tidlige samfunnsforskerne som forsket på internett og elektronisk handel. Han har også forsket på modernisering og politisk stabilitet, bl.a. i sammenheng med statskupp i Afrika i perioden 1955–85. Han har hatt en rekke styreverv og er mye brukt som foredragsholder i næringslivet.
Han var medlem av det regjeringsoppnevnte Utvalget for gjennomgang av forbrukerapparatet, som la frem NOU 1995:21 «Organisering av forbrukerapparatet».


== Utvalgte publikasjoner ==
(med Tor W. Andreassen): Offentlige tjenester : prinsipper for økt brukerorientering, Universitetsforlaget, 2001
«Will the Internet move mountains?», Built environment, 24(1998) nr 2/3
Forskningsprogrammet Det nye pengesamfunnet : en evaluering, Norges forskningsråd, 1996
(med Christian Poppe og Elling Borgeraas): Forbrukere og finansielle tjenester : forbrukeratferd i et liberalisert kredittmarked, Nordisk ministerråd, 1995
(med Sidsel Sverdrup): Reklame særlig rettet mot barn : en undersøkelse av påvirkning, lovregulering og holdninger, SIFO, 1995
(med Christian Poppe): Privatpersoners informasjonssøking på kredittmarkedet, Norges råd for anvendt samfunnsforskning, 1992
(med Elling Borgeraas): Forbruker, marked og stat : levekår og kreditt i 80-årene, SIFO, 1991
(med Randi Lavik): The freedom to choose when choice is difficult : conflicts between environmental considerations and indvidual preferences, SIFO, 1991
«Modernization and Political Instability: Coups d'Etat in Africa 1955-85», Acta Sociologica, Vol. 34, No. 1, 13-32 (1991)
«Features of Educational Attainment and Job Promotion Prospects», The American Journal of Sociology, Vol. 97, No. 3 (Nov., 1991), 689-720
Ny-fattigdommen i Norge : betalingsproblemer i levekårsperspektiv, SIFO, 1990
(med Bjørn K. Wolf og Karl Anderson): Sunn, sunnere, sunnest? : analyser av kostholdsdataene i forbruksundersøkelsene, SIFO, 1990
The state in a cross-national perspective : growth, inertia, and internal competition, doktorgradsavhandling i sosiologi, Stanford University, 1987
(med Gisle Hannemyr): «Sosiale grenser for teknologiske revolusjoner», NordDATA 81, Dansk databehandlingsforening, 1981
Modeller, prognoser og planer : sosial kunnskap og styring, magisteravhandling i sosiologi, Universitetet i Oslo, 1981
(med Thomas Baumgartner): Norske energimodeller : beskrivelse og komparativ analyse, Universitetet i Oslo, 1980


== Referanser ==